OpenLLM-France/wikimedia huggingface dataset:
# Resolució 1149 del Consell de Seguretat de les Nacions Unides

La Resolució 1149 del Consell de Seguretat de les Nacions Unides, adoptada per unanimitat el 27 de gener de 1998 després de reafirmar la resolució 696 (1991) i totes les resolucions posteriors sobre Angola, el Consell va prorrogar el mandat de la Missió d'Observadors de les Nacions Unides a Angola (MONUA) fins al 30 d'abril de 1998.
El Consell de Seguretat va acollir amb beneplàcit un acord entre el Govern d'Angola i UNITA per implementar les altres funcions del Protocol de Lusaka. MONUA va ser reconeguda com un paper crític en aquesta etapa del procés de pau. Es va instruir al Secretari General del Secretari General de les Nacions Unides a presentar un informe a més a tot tardar el 13 de març de 1998 sobre la implementació del calendari, la possible reorganització de MONUA i les recomanacions sobre la presència de les Nacions Unides després del 30 d'abril 1998
Després de demanar la implementació oportuna de tots els acords, la resolució va subratllar la necessitat de reforçar la legislació angolesa i crear un entorn segur per al personal de les Nacions Unides i el personal humanitari. UNITA en particular va ser cridada a abstenir-se d'accions que comportin un augment de la tensió o obstaculitzin la normalització de l'administració estatal a tot el país i a cooperar amb MONUA. El Consell reafirma la seva disposició a imposar noves mesures, de conformitat amb resolució 1127 (1997) si UNITA no compleix i permet l'accés a activitats de verificació.
Finalment, la resolució va concloure afirmant que una reunió de la cimera entre el president d'Angola José Eduardo dos Santos i el líder d'UNITA Jonas Savimbi podria reduir la tensió i ajudar al procés de pau angolès.

## Vegeu també

* Guerra Civil angolesa
* Llista de resolucions del Consell de Seguretat de les Nacions Unides 1101 a la 1200 (1997 – 1998)

## Referències

* ↑ «Security Council extends mandate of Angola observer mission, including military task force, until 30 April». United Nations, 27-01-1998.
* ↑ «Peacekeeping mission updates (January–March 1998)». International Peacekeeping, 5, 3, 1998, pàg. 155–173. DOI: 10.1080/13533319808413736.

## Enllaços externs

* PDF Text de la Resolució a UN.org
# Shot Online

Shot Online és un videojoc en línia massiu (MMORPG) que compta amb el desenvolupament de personatges i la simulació del golf. És desenvolupat pel desenvolupador OnNet USA que té base a San Jose i està publicat mitjançant el seu joc portal web, GamesCampus. Encara que no hi ha una quota de subscripció o cost per descarregar i jugar el joc, els elements addicionals es poden comprar amb diners reals a través del lloc web del videojoc. El joc es distribueix també a través de botigues minoristes, com Amazon.com.

## Referències

* ↑ MCV News Gamescampus.com and Shot-Online to host Hurricane Cup Tournament Series
* ↑ Amazon Shot Online: Windows Software

## Enllaços externs

* Pàgina web oficial de Shot Online (anglès)
* Pàgina web oficial de Shot Online (alemany), (francès), (castellà)
# Solitari omao

El solitari omao (Myadestes obscurus) és un ocell de la família dels túrdids (Turdidae).

## Hàbitat i distribució

Habita boscos a nivell alpí a les muntanyes de l'illa de Hawaii.

## Referències

* ↑ «Solitari omao». Cercaterm. TERMCAT, Centre de Terminologia. Rev. 20/01/2022(català)
# (659) Nèstor

(659) Nestor és un asteroide que pertany als asteroides troians de Júpiter descobert el 23 de març de 1908 per Maximilian Franz Wolf des de l'observatori de Heidelberg-Königstuhl, Alemanya. Està nomenat per Néstor, un personatge de la mitologia grega.

## Referències

* 1 2 3 4 5 6 7 «JPL Small-Body Database». [Consulta: 23 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Schmadel, Lutz D. Springer. Dictionary of Minor Planet Names (en anglés). 5a edició, 2003. ISBN 3-540-00238-3.

## Enllaços externs

* «(659) Nestor» (en anglés). Minor Planet Center. [Consulta: 30 maig 2015].
# Ulleres de seguretat

Les ulleres de seguretat (en anglès: Goggles (no s'ha de confondre amb Google) o safety glasses) són formes de protecció dels ulls que normalment tanquen o protegeixen la zona que és al voltant de l'ull per tal de prevenir que hi xoquin partícules, aigua o productes químics. Es fan servir en molts àmbits, incloent-hi els laboratoris de química i el treball de la fusta. També es fan servir molt sovint en diversos esports incloent la natació. Els goggles sovint es porten quan es fan servir eines motoritzades com les perforadores o les serres mecàniques de cadena.

## Història

* Ulleres esquimals tradicionals
* Ulleres de metall d l'ètnia nenets
* Ulleres de seguretat en el casc
Els requirements per les ulleres de seguretat varien segons l'ús. Per exemple les utilitzades modernament contra el fred acostumen a tenir dues capes de lents òptiques per evitar que l'interior quedi entelat. Les de natació poden estar ajustades per evitar que hi entri l'aigua clorada de la piscina o salada del mar i n'irriti els ulls. Les ulleres per usar eines motoritzades han d'estar fetes de material irrompible i normalment disposen d'algun tipus de ventilació per evitar que la suor enteli les ulleres. Les ulleres de laboratori combinen la resistència a l'impacte amb la resistència als productes químics.
En els cavalls de carreres i de les curses de braus també es fan servir unes ulleres que els dirigeixen i protegeixen

## Referències

* ↑ Landers T. A. (2006) Professional Care of the Racehorse, Revised Edition: A Guide to Grooming, Feeding, and Handling the Equine Athlete. Blood Horse Publications. 308 pages. Page 138.
# Refrigeració de motors

La refrigeració de motors és el procés de refrigerar un motor mitjançant aire o un líquid.
Quan els motors generen energia mecànica també generen calor sobrant, ja que no són perfectament eficients. Tot i que en la majoria de motors de combustió interna una part de la calor sobrant marxa amb els gasos d'escapament, i que s'aprofita també per a escalfar l'habitacle, cal refrigerar-los per evitar que la temperatura arribi a un punt que pugui malmetre el motor o fer inútils els lubricants.
Normalment, aquesta refrigeració es realitza mitjançant un radiador; la calor sobrant passa al líquid de refrigeració (habitualment aigua) de l'interior, el qual el cedeix a l'aire de l'exterior, més fred.

## Bibliografia

* Biermann, Arnold E.; Ellerbrock, Herman H., Jr. The design of fins for air-cooled cylinders (pdf). NACA, 1939. Report Nº. 726. Arxivat 2020-12-04 a Wayback Machine.
* P V Lamarque: "The Design of Cooling Fins for Motor-Cycle Engines". Report of the Automobile Research Committee, Institution of Automobile Engineers Magazine, March 1943. (anglès)
* "Air-cooled Automotive Engines", Julius Mackerle, M. E.; Charles Griffin & Company Ltd., London, 1972. (anglès)
# Reserva índia Wabamun 133A

La Reserva índia Wabamun 133A és una reserva índia a Alberta. És una de les tres reserves sota govern de la Banda Paul de la nació Nakoda. Està situada al comtat de Parkland al marge oriental del llac Wabamun. La vila d'estiu de Kapasiwin, la reserva índia Wabamun 133B i el llogaret de Duffield són adjacents a Wabamun 133A pel nord-oest, nord, i est respectivament. En 2011 tenia una superfície de 62,54 km² i una població de 1.039 habitants, dels quals només 190 parlen stoney.

## Demografia

En 2006 la reserva índia Wabamun 133A tenia 1.088 vivint en 207 habitatges, un increment del 9,0% des de 2001. La reserva índia té una superfície de 62,54 km² i una densitat de població de 17,4 h/km².

## Referències

* ↑ Statistics Canada. «2006 Community Profiles – Wabamun 133A (Indian reserve)», 05-02-2010. [Consulta: 20 setembre 2010].
# Alf Martinsen

Alf Martinsen (Lillestrøm, 29 de desembre de 1911 - Lillestrøm, 23 d'agost de 1988) fou un futbolista noruec de les dècades de 1930 i 1940 i entrenador.
Disputà 25 partits amb la selecció de futbol de Noruega, amb la qual guanyà la medalla de bronze als Jocs Olímpics de 1936 i participà en el Mundial de 1938, com a jugador reserva. Pel que fa a clubs, jugà al Fram Lillestrøm i al Lillestrøm SK. També entrenà el Lillestrøm SK entre 1947 i 1950 i entre 1952 i 1953.

## Referències

* ↑ «Archived copy». Arxivat de l'original el maig 4, 2013. [Consulta: abril 22, 2013].
* ↑ Perfil a databaseolympics.com
* ↑ «Archived copy». Arxivat de l'original el de juny 13, 2013. [Consulta: juny 11, 2014].
# Rogerio Paulo Felisberto Brito

Rogerio Brito (Viana do Castelo, 1 de març de 1973) és un exfutbolista i entrenador portugués. Com a jugador, actuava de migcampista.

## Trajectòria

Es va iniciar al Vianense de la seua ciutat natal, per arribar al 1995 a l'Os Belenenses. Ací hi va romandre dos anys fins que a l'estiu de 1997 es va incorporar a la UD Salamanca, de la primera divisió espanyola.
Amb els castellans va jugar 23 partits i va marcar un gol. A l'any següent, va disputar-ne altres 25 partits, però el Salamanca va perdre la categoria. A Segona Divisió, la 99/00 va ser la campanya més destacada del portuguès, amb 39 partits i un gol. Però a partir d'ací la seua aportació va davallar i va passar a la suplència, fins que la temporada 02/03 retorna a l'Os Belenenses.
La temporada 03/04 fitxa per l'Estrela Amadora, i un any després retorna de nou al Salamanca. En aquesta segona etapa viuria un altre descens, ara a Segona B. Tot i així, Rogerio va acompanyar dues temporades als salmantins en la categoria de bronze, fins que la temporada 07/08 retorna al Vianense, on penja les botes al final de la campanya.
La seua carrera d'entrenador s'hi inicia a l'acabar la de jugador, fent-se càrrec la temporada 08/09 de les regnes del Vianense.
# Sonatina (Ravel)

La Sonatina per a piano (en francès Sonatine) de Maurice Ravel va ser composta pel músic francès entre el 1903 i el 1905; la va dedicar a Cipa i Ida Godebski, parents amics del compositor. Va ser estrenada a Lió el 10 de març de 1906 per la pianista francesa Paule de Lestang.
L'obra va ser escrita per a participar en un competició organitzada per una revista, que va fracassar; va ser l'únic competidor. Sobretot, és en aquesta obra que Ravel es va donar a conèixer com a pianista durant la seva gira americana de l'any 1928.
La denominació de sonatina, voluntàriament reductora en oposició a les vastes sonates per a piano heretades del romanticisme encara de moda en aquell temps, no ha de fer subestimar la qualitat de l'obra que compta entre les millors temptatives del gènere al llarg del segle xx.
L'estructura de l'obra està dividida en tres moviments:
* Modéré (en fa sostingut menor)
* Mouvement de Menuet (en re bemoll major)
* Animé (en fa sostingut menor)
La seva execució dura aproximadament 13 minuts

## Audició

* [[Media:|Sonatine: 2. Mouvement de Menuet]] (?·[[:Fitxer:|pàg.]])

## Notes i referències

* ↑ Més tard dedicaria Ma mère l'oye al fill de la parella
* ↑ Dowling, Richard. (2003) Sonatine by Maurice Ravel. <http://www.richard-dowling.com/SonatinePreface.html>
# .arpa

.arpa és un domini de primer nivell genèric d'Internet utilitzat exclusivament per a la infraestructura d'Internet i administrat per Internet Assigned Number Authority (IANA).
El domini .arpa es va establir el 1983 per a facilitar la transició cap als sistemes DNS i després va ser eliminat.
La xarxa ARPANET va ser la predecessora d'Internet creada al Departament de Defensa dels Estats Units per l'Agència de Projectes d'Investigació Avançada (ARPA), i quan el sistema de DNS's va començar a funcionar els dominis d'ARPANET van ser, al principi, convertits al nou sistema afegint .arpa al final. Altres xarxes també van ser convertides al nou sistema usant pseudo dominis, afegint al final el domini .com .uucp o .bitnet, tot i que aquests mai van ser afegits als dominis genèrics d'Internet.
Tanmateix, l'eliminació de .arpa una vegada haguessin servit com a domini de transició, es va comprovar que era poc pràctic perquè in-addr.arpa era utilitzada per servidors DNS inversos per a l'obtenció d'adreces IP. Per exemple l'adreça 212.30.222.56 és enviada al nom 56.222.30.212.inaddr.arpa
També es va intentar crear una nova infraestructura de bases de dades sota el domini .int, en vista a eliminar .arpa. Al maig del 2000 aquest projecte va ser cancel·lat i es va decidir conservar el domini .arpa per al seu propòsit inicial i utilitzar .int per a organitzacions internacionals.

## Dominis de segon nivell

* e164.arpa - ENUM lookup mapping telephone numbers into DNS
* in-addr.arpa - reverse DNS lookup per a direccions IPv4
* ip6.arpa - reverse DNS lookup per a direccions IPv6
* uri.arpa - for dynamic discovery of URI addressing schemes
* urn.arpa - for dynamic discovery of URN addressing schemes

## Referències

* 1 2 3 C.), Communication Research Conference on Information, and Internet Policy (29th : 2001 : Washington D.. Communications Policy and Information Technology: Promises, Problems, Prospects (en anglès). MIT Press, 2002, p. 37-38. ISBN 978-0-262-03300-8.
* ↑ Bruen, Garth O. WHOIS Running the Internet: Protocol, Policy, and Privacy (en anglès). John Wiley & Sons, 2015-10-02, p. 138. ISBN 978-1-118-98577-9.
Domini de primer nivell genèric :
Actuals :
Proposats :
Llista de dominis de primer nivell territorial :
Viccionari
# Trindade (São Tomé i Príncipe)

Trindade és una vila de São Tomé i Príncipe. Es troba al districte de Mé-Zóchi, al nord-est de l'illa de São Tomé. La seva població és de 1.187 (2008 est.).

## Agermanaments

* Sintra

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08

## Vegeu també

* Llista de ciutats i viles de São Tomé i Príncipe.
# Remer

Remer és una població dels Estats Units a l'estat de Minnesota. Segons el cens del 2000 tenia 372 habitants.

## Demografia

Segons el cens del 2000, Remer tenia 372 habitants, 178 habitatges, i 95 famílies. La densitat de població era de 127,1 habitants per km².
Dels 178 habitatges en un 29,8% hi vivien nens de menys de 18 anys, en un 39,3% hi vivien parelles casades, en un 10,1% dones solteres, i en un 46,6% no eren unitats familiars. En el 41% dels habitatges hi vivien persones soles el 28,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,87.
Per edats la població es repartia de la següent manera: un 25,5% tenia menys de 18 anys, un 5,9% entre 18 i 24, un 19,4% entre 25 i 44, un 26,3% de 45 a 60 i un 22,8% 65 anys o més.
L'edat mediana era de 44 anys. Per cada 100 dones de 18 o més anys hi havia 84,7 homes.
La renda mediana per habitatge era de 19.583 $ i la renda mediana per família de 27.500 $. Els homes tenien una renda mediana de 28.000 $ mentre que les dones 20.536 $. La renda per capita de la població era d'11.674 $. Entorn del 25,9% de les famílies i el 34,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Remer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Remer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Rejhan (cantant)

Rejhan (Uddevalla, 27 de setembre de 2006), de nom complet Rejhan Bellani, és un cantant suec.

## Trajectòria

És originari d'Uddevalla. La seva primera aparició va ser la seva interpretació de la cançó «I'm Not the Only One» de Sam Smith al programa de telerealitat nacional Talang 2021. Gràcies a això, a solament 14 anys, va arribar a la final del programa.
Més endavant, va participar en el Melodifestivalen 2023 amb la cançó original «Haunted», que va assolir la cinquena posició en la primera ronda eliminatòria del concurs, celebrada a Göteborg el 4 de febrer del 2023.

## Discografia
### Senzills

* «Haunted» (2023)

## Referències

* ↑ «Rejhan från Uddevalla tävlar i Melodifestivalen» (en suec). Sveriges Radio, 21-11-2022. [Consulta: 11 març 2023].
* ↑ Anglerfjord, Linn. «Rejhan Bellani, 14, går till final i ”Talang”» (en suec). Expressen, 05-03-2021. [Consulta: 11 març 2023].
* ↑ Martínez del Pino, Héctor. «Descubre a los clasificados de la primera eliminatoria del Melodifestivalen 2023» (en castellà). ESCplus, 04-02-2023. [Consulta: 11 març 2023].
# Andrea Thürig

Andrea Thürig (Rothenburg, cantó de Lucerna, 12 de març de 1978) va ser una ciclista suïssa que fou professional del 2006 al 2009.
La seva germana Karin també es dedicà al ciclisme.

## Palmarès

* 2008
** 1a al Gran Premi Cham-Hagendorn
** Vencedora d'una etapa al Giro del Trentino

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Sismograma

Un sismograma és un registre del moviment del sòl dut a terme per un sismògraf. L'energia mesura en un sismograma resulta de fonts naturals com són els sismes (o terratrèmols), o de fonts artificials com són els explosius (sismes induïts). Atès que les ones P es propaguen a més velocitat que altres tipus d'ones, són les primeres a ser registrades en un sismograma.
Després arriben les ones S i per fi les ones superficials (ones Rayleigh i ones Love). En el passat, els sismogrames eren registrats en tambors de paper rotatius. Alguns usaven rodets en paper comú, i altres utilitzaven paper fotosensible exposat a rajos de llum. Actualment, pràcticament tots els sismògrafs registren la informació de forma digital, de manera de fer una anàlisi automàtic més fàcilment. Alguns sismògrafs de tambor encara són utilitzats.
# Rogers (Dakota del Nord)

Rogers és una població dels Estats Units a l'estat de Dakota del Nord. Segons el cens del 2000 tenia 61 habitants.

## Demografia

Segons el cens del 2000, Rogers tenia 61 habitants, 26 habitatges, i 15 famílies. La densitat de població era de 24 hab./km².
Dels 26 habitatges en un 19,2% hi vivien nens de menys de 18 anys, en un 53,8% hi vivien parelles casades, en un 3,8% dones solteres, i en un 42,3% no eren unitats familiars. En el 42,3% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,33.
Per edats la població es repartia de la següent manera: un 23% tenia menys de 18 anys, un 8,2% entre 18 i 24, un 19,7% entre 25 i 44, un 26,2% de 45 a 60 i un 23% 65 anys o més.
L'edat mediana era de 44 anys. Per cada 100 dones de 18 o més anys hi havia 161,1 homes.
La renda mediana per habitatge era de 41.250 $ i la renda mediana per família de 53.750 $. Els homes tenien una renda mediana de 47.500 $ mentre que les dones 17.500 $. La renda per capita de la població era de 18.380 $. Entorn del 4,5% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rogers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Rogers». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# St Bartholomew's Hospital

St Bartholomew's Hospital, (Hospital de Sant Bartomeu), també conegut en anglès com simplement Barts, o més formalment com The Royal Hospital of St Bartholomew, és un hospital situat al barri de Smithfield a Londres. Barts és l'hospital més antic d'Europa, va ser fundat l'any 1123, i és el més antic del Regne Unit que encara està situat en el seu lloc original. Forma part del Barts Health NHS Trust.

## Història

Aquest hospital va ser fundat l'any 1123 per Rahere (mort l'any 1144 i enterrat a la propera església prioral de Sant Bartomeu el Gran). La dissolució dels monestirs durant la reforma anglicana no va afectar l'existència d'aquest hospital però el va deixar sense ingressos. Va ser refundat pel rei Enric VIII el desembre de 1546.
El St Bartholomew's Hospital va sobreviure al Gran Incendi de Londres i al the Blitz de la Segona Guerra Mundial.
L'any 1843, es va establir el St Bartholomew's Hospital Medical College per la formació de metges.

## Sherlock Holmes i el Dr. Watson

El laboratori químic del Barts és el lloc on es troben per primera vegada Sherlock Holmes i el Doctor Watson en la novel·la de Arthur Conan Doyle, Estudi en escarlata (1887). Barts era l'alma mater del Doctor Watson.

## Referències

* ↑ St Bartholomew's Hospital, Old and New London: Volume 2 (1878), pp. 359-363 accessed: 30 gener 2009
* ↑ Conan Doyle, Arthur. «A Study in Scarlet, chapter one». Wikisource, 1887. Arxivat de l'original el 2006-09-13. [Consulta: 27 novembre 2006].

## Bibliografia

* Dainton, Courtney. "Bart's Hospital," History Today (1978) 28#12 pp810–16, popular overview; online
* Robinson, James O. "The Royal and Ancient Hospital of St Bartholomew (Founded 1123)," Journal of Medical Biography (1993) 1#1 pp 23–30
* Waddington, Keir. Medical Education at St Bartholomew's Hospital 1123-1995 (2003) 464pp.
* Waddington, Keir. "Mayhem and Medical Students: Image, Conduct, and Control in the Victorian and Edwardian London Teaching Hospital," Social History of Medicine (2002) 15#1 pp 45–64.

## Enllaços externs

* St Bartholomew's Hospital - Lloc web oficial
# Trine Schmidt

Trine Schmidt Hansen (Copenhaguen, 3 de juny de 1988) és una ciclista professional danesa actualment a l'equip Lotto Soudal Ladies. Ha combinat amb el ciclisme en pista, on va aconseguir una medalla de plata als Campionats del món.

## Palmarès en pista

* 2004
** Campiona de Dinamarca en Scratch
* 2007
** Campiona de Dinamarca en Scratch
** Campiona de Dinamarca en Persecució
* 2009
** Campiona de Dinamarca en Persecució
* 2017
** Campiona d'Europa en Puntuació
** Campiona de Dinamarca en Scratch
** Campiona de Dinamarca en Persecució

## Palmarès en ruta

* 2006
** Campiona de Dinamarca en contrarellotge per equips
* 2007
** Campiona de Dinamarca en contrarellotge
** Vencedora d'una etapa a la Gracia Orlová

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Remeslenni

Remeslenni (en rus: Ремесленный) és un poble (un possiólok) de l'óblast de Novossibirsk, a Rússia, que en el cens del 2010 tenia 67 habitants, pertany al districte de Novossibirsk.

## Referències

* ↑ «детский сад "Лукоморье"».